**Изх. №18408/03.12.2018г.**

**УТВЪРЖДАВАМ**

 **/П/**

**ВЪЗЛОЖИТЕЛ:**

**ИЗПЪЛНИТЕЛЕН ДИРЕКТОР НА**

**ИЗПЪЛНИТЕЛНА АГЕНЦИЯ**

**“ВОЕННИ КЛУБОВЕ И**

**ВОЕННО-ПОЧИВНО ДЕЛО”**

**ВАЛЕРИ СТОЯНОВ**

**ПРОТОКОЛ**

**за разглеждане и оценка на офертите в обществена поръчка на стойност по**

**чл. 20, ал. 3 от ЗОП с предмет: „Заснемане, изработка и доставка на печатни рекламни материали за нуждите на ИА „Военни клубове и военно-почивно дело“**

На 30.11.2018 г. от 16:00 часа, комисия, определена със Заповед № 1509/30.11.2018 г. на изпълнителния директор на ИА „ВКВПД“ г-н Валери Стоянов – Възложител, в състав:

**Председател:** Снежана Караиванова – и.д. началник на отдел „Обществени поръчки”, дирекция „Управление на собствеността и жилищен фонд”;

**Членове: 1.**Севда Накова – главен експерт в отдел „ККМР“, главна дирекция „ВПДВК“;

 **2.**Ели Върбанова – специалист в ТО-София в главна дирекция „Военно-почивно дело и военни клубове”,

се събра със задача да разгледа и оцени офертите, събрани чрез публикуване на обява за възлагане на обществена поръчка с предмет: „Заснемане, изработка и доставка на печатни рекламни материали за нуждите на ИА „Военни клубове и военно-почивно дело“ по обособени позици, както следва:

Съгласно чл. 187, ал. 1 от ЗОП, на 21.11.2018 г. в профила на купувача на интернет адрес – <<http://www.militaryclubs.bg/node/1231>>, е публикувана обява за събиране на оферти с изх. № 17806/22.11.2018 г. за горепосочената обществена поръчка със срок за получаване на офертите – 14:00 часа на 29.11.2018 г. На същата дата на Портала за обществени поръчки на АОП е публикувана „Информация за публикувана в профила на купувача обява за обществена поръчка на стойност по чл. 20, ал. 3 от ЗОП“.

Председателят на комисията провери състава на присъстващите и след като установи, че присъстват всички членове на комисията откри заседанието.

На заседанието не присъства представители на участниците.

Председателят и всички членове на комисията попълниха декларации съгласно чл. 103, ал. 2 от Закона за обществените поръчки (ЗОП).

Председателят на комисията обяви, че с протокол от 30.11.2018 г. е получил от отдел „Административно обслужване, канцелария и архив“ 4 (четири) броя оферти, подадени за обществена поръчка с предмет: **„Заснемане, изработка и доставка на печатни рекламни материали за нуждите на ИА „Военни клубове и военно-почивно дело“ по обособени позиции, както следва:**

* **Обособена позиция № 1:** „**Професионално заснемане на хотелските бази и военните клубове, управлявани от ИА „Военни клубове и военно-почивно дело“;**
* **Обособена позиция № 2: „Изработка и доставка на печатни рекламни материали“ – запазена поръчка по чл. 12, ал. 1, т. 1 от ЗОП.**

Поръчката по Обособена позиция № 2: е запазена за специализирани предприятия или кооперации на хора с увреждания или за лица, чиято основна цел е социалното интегриране на хора с увреждания или на хора в неравностойно положение.

**І. СПИСЪК на представените на комисията оферти по реда на тяхното постъпване:**

|  |  |  |  |
| --- | --- | --- | --- |
| **№** | **Вх. №/дата** | **Име на участника** | **ОБОСОБЕНА ПОЗИЦИЯ** |
| 1. | Вх. № 15507/26.11.2018 в 13:52 ч. | „ТИЕРА КОМЮНИКЕЙШЪНС” ЕООД  | I |
| 2. | Вх. № 15736/29.11.2018 в 10:59 ч. | ИЗДАТЕЛСКА КЪЩА „СВ. ГЕОРГИ ПОБЕДОНОСЕЦ“ ЕООД | II |
| 3. | Вх. № 15750/9.11.2018 г. в 14:02 ч. | „АОЯ“ ЕООД | I |
| 4. | Вх. № 15793/30.11.2018 г. в 11.37 ч. | „ДИ ЕМ АЙ ДИВЕЛОПМЪНТ“ ЕООД | I и II |

Комисията извърши справка по отношение на подадената оферта от „АОЯ“ ЕООД и установи, че същата е доставена на ръка в 13:50 ч. в деловодството на агенцията, но поради обема на работа на деловодителя от агенцията, същата е заведена в 14:02 часа.

Офертата на „ДИ ЕМ АЙ ДИВЕЛОПМЪНТ“ ЕООД е постъпила след крайният срок и същата няма да се разглежда от комисията.

След приключване на публичната част от заседанието, комисията определи следващото закрито заседание да се проведе на 03.12.2018 г. – 10:30 часа.

**ІІ.** На 03.12.2018 г. комисията продължи своята работа на закрито заседание за разглеждане на представените оферти за участие в обществената поръчка.

**ІІІ. Комисията пристъпи към разглеждане на постъпилите оферти:**

1.Участникът **„ТИЕРА КОМЮНИКЕЙШЪНС“ ЕООД за I–ва обособена позиция** е представил оферта с вх. № 15507/26.11.2018 в 13:52 ч. При разглеждане на документите от офертата, за съответствие с изискванията към личното състояние и критериите за подбор, комисията констатира, че участникът е представил всички изискуеми документи и същите отговарят на условията на Възложителя.

2.Участникът **ИЗДАТЕЛСКА КЪЩА „СВ. ГЕОРГИ ПОБЕДОНОСЕЦ“ ЕООД за II-ра обособена позиция** е представил оферта с вх. № 15736/29.11.2018 в 10:59 ч. При разглеждане на документите от офертата, за съответствие с изискванията към личното състояние и критериите за подбор, комисията констатира, че участникът е представил всички изискуеми документи и същите отговарят на условията на Възложителя.

Участникът към офертата е представил декларация, в която се посочва, че дружеството е регистрирано под № 312/16.04.2015 г.

Комисията извърши проверка в регистъра на хората с увреждания и установи, че ИЗДАТЕЛСКА КЪЩА „СВ. ГЕОРГИ ПОБЕДОНОСЕЦ“ ЕООД е вписано в регистъра за хора с увреждания под № 312 от 2015 г.

3. Участникът **„АОЯ“ ЕООД за I–ва обособена позиция** е представил оферта с вх. № 15750/9.11.2018 г. в 14:02 ч. При разглеждане на документите от офертата, за съответствие с изискванията към личното състояние и критериите за подбор, комисията констатира, че участникът е представил всички изискуеми документи и същите отговарят на условията на Възложителя.

**IV. На свое закрито заседание, проведено на 03.12.2018 г. комисията пристъпи към разглеждане на техническите предложения за изпълнение на поръчката на следните участници:**

1.Техническото предложенио за изпълнение на поръчката на участника **„ТИЕРА КОМЮНИКЕЙШЪНС” ЕООД за I–ва обособена позиция** е изготвено съгласно Техническата спецификация и изискванията на Възложителя и комисията го допуска до оценяване.

2.Техническото предложенио за изпълнение на поръчката на участника **ИЗДАТЕЛСКА КЪЩА „СВ. ГЕОРГИ ПОБЕДОНОСЕЦ“ ЕООД за II-ра обособена позиция** е изготвено съгласно Техническата спецификация и изискванията на Възложителя и комисията го допуска до оценяване.

3.Техническото предложенио за изпълнение на поръчката на участника **„АОЯ“ ЕООД за I–ва обособена позиция** е изготвено съгласно Техническата спецификация и изискванията на Възложителя и комисията го допуска до оценяване.

**V.Въз основа на гореизложеното комисията пристъпи към оценка и класиране на офертите, които отговарят на изискванията на Възложителя по критерия – „най-ниска цена“.**

1. Участникът **„ТИЕРА КОМЮНИКЕЙШЪНС“ ЕООД за I–ва обособена позиция** е предложил обща цена в размер **на 8 600,00 лева без ДДС, съответно 10 320,00 лева с ДДС.**
2. Участникът **„АОЯ“ ЕООД за I–ва обособена позиция позиция** е предложил обща цена в размер на **9 840,00 лева без ДДС, съответно 11 808,00 лева с ДДС.**
3. Участникът **„ИЗДАТЕЛСКА КЪЩА СВ. ГЕОРГИ ПОБЕДОНОСЕЦ“ ЕООД** **за II-ра обособена позиция** е предложил обща цена в размер **на 8 930,00 лева без ДДС, съответно 10 716,00 лева с ДДС.**

**VI. Класиране на офертите:**

|  |  |  |  |
| --- | --- | --- | --- |
| **№** | **КАНДИДАТ** | **ПРЕДЛОЖЕНА ЦЕНА без ДДС** | **ОБОСОБЕНА ПОЗИЦИЯ** |
| **1.** | **„ТИЕРА КОМЮНИКЕЙШЪНС“ ЕООД** | **8 600,00 лева**  | I |
| **2.** | **„ИЗДАТЕЛСКА КЪЩА „СВ. ГЕОРГИ ПОБЕДОНОСЕЦ“ ЕООД** | **8 930,00 лева** | II |

Комисията, определена да получи, разгледа и оцени офертите, събрани чрез публикуване на Обява за възлагане на обществена поръчка с предмет: **„Заснемане, изработка и доставка на печатни рекламни материали за нуждите на ИА „Военни клубове и военно-почивно дело“ по обособени позиции**, предлага за изпълнители на обществената поръчка със следните участници:

1. Класираният на първо място участник – **„ТИЕРА КОМЮНИКЕЙШЪНС“ ЕООД** за I-ва обособена позиция: **„Професионално заснемане на хотелските бази и военните клубове, управлявани от ИА „Военни клубове и военно-почивно дело“** с подадена оферта с вх. № 15507/26.11.2018 г. с предложена цена **8 600,00 лева (осем хиляди и шестстотин) лв. без ДДС.**
2. Класираният на първо място участник – **ИЗДАТЕЛСКА КЪЩА „СВ. ГЕОРГИ ПОБЕДОНОСЕЦ“ ЕООД** за II-ра обособена позиция: **„Изработка и доставка на печатни рекламни материали“ – запазена поръчка по чл. 12, ал. 1, т. 1 от ЗОП** с подадена оферта с вх. № 15736/29.11.2018 г. с предложена цена **8 930,00 лева (осем хиляди деветстотин и тридесет) лв. без ДДС.**

Комисията проведе (две) заседания – на 30.11.2018 г и на 03.12.2018 г. за разглеждане и оценка на получените оферти.

За работата си комисията състави и подписа настоящия протокол в 1 (един) оригинален екземпляр.

Комисията предаде на Възложителя настоящия протокол, заедно с цялата документация по разглежданата процедура

**Председател:**

 Снежана Караиванова .................../п/...........

**Членове:**

 1.Севда Накова......../п/.............................

 2.Ели Върбанова....../п/........................